medieval-data/medieval-latin-ner-HOME-Alcar huggingface dataset:
| Le don fait a messire Enguerran de Sauqueville et d'autres lieux | Philippus , Dei gratia , Francorum rex . Notum facimus universis tam presentibus quam futuris quod nos , attenta meditatione pensantes labores assiduos et obsequia diuturna que dilectus et fidellis inguerrannus , dominus de Marigniaco , miles et cambelanus noster , nobis et clare memorie Johanne , quondam regine Francie , consorti nostre carissime , tam fideliter et prudenter quam eciam diligenter exhibuit et nobis exhibet incessanter , ac proinde volentes eumdem , ut decet , largicionis nostre munificencia preniari , dicto militi nostro , heredibus et successoribus suis in futurum pro nobis et successoribus nostris , concedimus et donamus tenore presencium totum illud quod habemus et quomodolibet habere possumus in villis et parrochiis de Saucqueville et Denestanvilla ac eciam in villis de Guimetuit , de Lambervilla , Guibervilla supra Mare et de Crespevilla et earum pertinenciis in quibuscumque locis et rebus consistant , sive sit in villis , maneriis , domibus , terris , pratis , nemoribus , pascuis , aquis , stagnis , molendinis , firmis , piscariis aut rebus aliis quibuscumque cum omnimoda juridicione tam alta quam basa ac ipsius exercicio , explectis et emolumentis provenientibus ex eadem , necnon jus patronatus ecclesiarum dictarum villarum de Sauquevilla et Denestanvilla ac eciam villarum de Guibervilla et de Crespevilla , cum alta et basa justicia quas apud hamellum de Linthot , confectione presencium habemus , a milite , heredibus et successoribus predictis a nobis , successoribus nostris Francie regibus in feodum et homagium tenendum perpetuo et habendum omne jus , actionem et dominium , proprietatem et possessionem que in predictis habemus et habere possumus quocumque modo vel causa , pro nobis et successoribus nostris in eode militem , heredes et successores suos in futurum tenore presencium transferentes , salvis in premissis nostris superioritate et resorto et in aliis jure nostro et in omnibus quolibet alieno . Quod ut ratum et stabile perseveret , sigillum nostrum fecimus presentibus hiis apponi . Actum Parisius , anno Incarnacionis dominice millesimo trecentesimo octavo , mense martii .
| La vendition faite a Philippe archevesque de Senz du tenement que avit Robert du Bec en la parroisse de Guinenville | Philippus , Dei gratia , Francorum rex . Notum facimus universis tam presentibus quam futuris quod in nostra presencia constitutus , Robertus de Becco , armiger , recognovit se dicto et fideli nostro Philippo de Marrigniaco , archiepiscopus Senonensi , pro se et heredibus suis et causam habituris ab eo , tenementum suum quod habet in parrochia de Guenevilla , cum omnibus pertinenciis et appendenciis suis , quod quidem tenementum a nobis in feodum per unum lorice membrum integrum movere noscitur , vendidisse et de vendicionis hujusmodi precio sibi plenarie sattisfactum fuisse , ad cujus armigeri venditoris requisicionem et instanciam memoratum Philippum emptorem de dicto tenemento suisque pertinenciis et appendenciis ad homagium nostrum recepimus , salvo in aliis jure nostro et quolibet alieno . Quod ut firmum et stabile permaneat in futurum , presentibus litteris nostrum fecimus apponi sigillum . Actum in abbacia monialium propre Meledum , anno Domini M CCC nono , mense decembris .
| Le transport fait par l'archeveque de Senz a messire Enguerran du fieu de Guenenville qu'il avoit acquis de Robert du Bec | Universis presentes litteras inspecturis , Philippus , Dei gratia , Senonensis archiepiscopus , salutem . Notum facimus quod nos , attenta meditatione pensantes , labores assiduos et obsequia diuturna que dilectus frater noster , dominus Ingerrannus , dominus de Maregniaco , miles et cambellanus domini nostri regis Francie illustris , nobis tam fideliter et prudenter quam etiam dilligenter exhibuit , ac proinde volentes eumdem , ut decet , largicionis nostre munificencia premiari , dicto fratri nostro , heredibus dicto fratri nostro heredibus et successoribus suis in futurum concedimus et donamus et omnino dimittimus terram de Guinevilla , cum ejus pertinentiis , quas emimus a Roberto de Becco , armigero , consanguineo nostro , et totum jus et actionem que possemus habere racione emptionis predicte totumque illud quod eidem pertinebat , poterat seu debebat partinere , venire aut descendere ex morte seu successione domini Nicholai de Becco , militis , patris sui , in quibuscumque locis possent inveniri , sicut plenius continetur in quibusdam litteris super hoc confectis , sigillorum prepositure Parisiensis et dicti Roberti sigillatis . Et sciendum quod dedimus , quittavimus et omnino dimisimus dictam terram de Guinnevilla , cum omnibus ejus pertinenciis , sicut predictum est , liberam et quittam ab omnibus oneribus , tam de dotis , victualibus , donis , juribus , quam de omnibus aliis , omne jus , actionem , dominium , proprietatem et possessionem quem in dictis habemus et habere possumus quocumque modo vel causa in eosdem fratrem nostrum , heredes et successores suos in futurum tenore presencium transfferentes , salvo jure capitali dominorum , salvisque feodis ac elemosinis que debentur ab antiquo . Sciendum insuper quod de omnibus supradictis et qualibet earum nos dessaisimus et tenore presentium dictum dominum Ingerrannum , fratrem nostrum , revestimus et saisimus , requirentes et supplicantes excellentissimo principi , domino nostro regi Francorum , quod dictum fratrem de dicta terra et supradictis velit revestire et saisire et ipsum in suum hominem retinere , promittentes insuper bona fide quod contra donum et quittacionem predictam non veniemus nec venire faciemus per nos vel per alios in futurum . Quod ut firmum et stabile perseveret , presentibus litteris sigillum nostrum duximus apponendum . Datum Parisius , anno Domini M CCC nono , mense marcii .
| Arrest donné contre le doien et chapitre d'Evreux pour cause de certains chemins assis en la ville d'Evreux | Philippus , Dei gratia , Francorum et Navarre rex , universis presentes litteras inspecturis , salutem . Notum facimus quod , cum dilectus et fidelis Ludovicus , comes Ebroicensis , patruus noster , asserens se esse et diu fuisse in saisina justicie cheminorum civitatis Ebroicensis , ratione et tempore assisie sibi facte per clare memorie carissimum dominum et genitorem nostrum de dicto comitatu , requireret amoveri impedimentum sibi per baillivum Gisorcii ad requestam decanri et capituli Ebroicensis super dicta saisina positum in dictis cheminis , in quantum sunt dicti chemini siti inter domos decani et capituli predictorum , plures ad hoc raciones et longuam sarcinam suam super hoc proponens ; et econtra dicti decanus et capitulum preponerent quasdem consuetudines et plures rationes ad finem qua dicta requesta dicti comitis fieri non deberet quodque per curiam nostram declararetur quod justicia et saisina justicie dictorum cheminorum inter domos eorum sitorum sit nostra et ad nos debeat pertinere et quod amoveatur impedimentum per dictum comitem super dicta justicia nobis appositum in eisdem cheminis ; tandem super predictis vocatis dictorum comitis et capituli procuratoribus et super eorum articulis ab ipsis partibus concordatis , facta inquesta curieque nostre reportata auditisque super hiis in curia nostra dictis partibus et visa ac diligenter examinata inquesta predicta , per curie nostre judicium dictum fuit predictum impedimentum per dictum baillivum in saisina dicte justicie cheminorum predictorum eidem comiti ad requestam dictorum decani et capituli appositum in quantum cum eos tangit tantum modo et in eorum prejudicium , nonobstante dicta eorum opposisione amoveri debere , salvo nobis super hoc in omnibus jure nostro tam in possessione quam in proprietate . In cujus rei testimonium presentibus litteris nostrum fecimus apponi sigillum . Actum Parisius in Parlamento nostro , die jovis post festum beatorum Philippi et Jacobi , anno Domini M CCC quinto decimo .
| ARRET DE LA GARDE DU PRIEURÉ DE JOUY ARGIEE AU COMTE D'EVREUX | Philippus , Dei gratia , Francorum et Navarre rex , universis presentes litteras inspecturis , salutem . Notum facimus quod , mota lite in curia nostra inter dilectum et fidelem Ludovicum comitem Ebroicensem , patruum nostrum , ex una parte , et procuratorem nostrum nec non abbatem et conventum de Jumetis et eorum priorem de Joiaco , ex altera , super eo quod dictus comes asserebat ballivum nostrum Gisorcii impedimentum sibi posuisse in dicto prioratu et partinenciis dicti prioratus , ne idem comes saisina justicie et garde uteretur in eisdem , turbando dictum comitem in saisina predicta justicie et garde dicti prioratus et pertinenciis ejusdem , de quibus dicebat dictus comes se a tempore donacionis et assisie sibi facte de dicto comitatu per carissimum genitorem nostrum esse et hactenus fuisse in bona saisina , ratione donationis et assisie predictorum , quare petebat dictum impedimentum amoveri et illud quod ad manum nostram tanquam superiorem positum fuerat , ratione dicti debiti , ad suam manum reponi ; parte adversa pluribus rationibus ex adverso dicente nos esse in saisina ressorti et garde dicti prioratus et eius pertinenciarum eidem sine medio dictumque priorem per se et dicto prioratu cum ejus pertinenciis esse in saisina ressortizandi ad nos et emendi in nostra gardia speciali ; quare petebat se in dicta saisina garde et ressorti deffendi et dictum comitem compelli cessare ab impedimento et opposicione predictis facta . Igitur inquesta super predictis et curie nostre ad judicandum reportata , visa et diligenter examinata audittisque super hoc dictis partibus , per dicte curie nostre judicium dictum fuit dictum comitem melius quam partem adversam intencionem suam probabisse super saisina justicie et garde dicti prioratus et pertinen ciarum ejusdem et quod amovebitur impedimentum predictum per dictum ballivum appositum in predictis , salva super hoc tam nobis quam dicto priori questione proprietatis , nec est nostre seu curie nostre intencionis de juridictione quam habere dicitur dictus prior in suos subdictos adiquid definire . In cujusdem rei testimonium sigillum quo ante susceptum regni Francorum regimen utebamur presentibus litteris duximus apponendum . Actum Parisius , in Parlamento nostro , die veneris post quindenam Pasche , anno domini M CCC quinto decimo .
| Ludovtcus comes Ebroicensis PAR ET COMITATUS PARRIA EFFICIUNTUR PERPETUO | Philippus , Dey gratia , Francorum et Navarre rex . Notum facimus universis tan presentibus quam futuris , quod nos , ad regni Francie dignitatem et culmen divina disponente clemencia pleno jure provecti , consecrationis et coronationis nostrarum juxta morem et consuetudinem predecessorum nostrorum regum Francie ipsa dispositione cooperante munere Remiis assumpto . Et haec nostre considerationis etiam toto mentis diffundentes affectu , per quod regnum nostrum Francie predictum felici gubernatione nostris temporibus arrideat et letetur sedatis discrimibus quibuscumque , que quidem discrimina in ipso regno prout antiquorum testatur oppinio priscis temporibus per pares Francie et eorum consilium consuevere sedari . Et volentes ad parrie officia et honnores tales provehi et assumi personnas quas ad ea , generis excell entia et alia virtutum insignia digna reddunt , carissimum patruum et fidelem nostrum Ludovicum regis Francie filium comitem Ebroicensem parem dictumque comitatum Ebroicensem pariam Francie pertetuo facimus et constituimus ex certa sciencia de nostre potestatis plenitudine ac de gratia speciali . Et eosdem comitem et comitatum parium et pariarum Francie consortio perpetuo agregaverunt , volentes et decernentes et statuentes expresse ac specialiter concedentes quod dictus Ludovicus comes Ebroicensis , patruus noster , ejusdemque heredes et successores comites Ebroicenses aliorum patruum Francie prerogativis , benefficiis et libertatibus perpetuo gaudeant in omnibus et utantur . Quod ut firmum permanet in futurum , presentibus litteris nostrum facimus apponi sigillum . Actum Remis , mense januarii , anno M CCC XVIo .
| Littere per quas conceditur Ludovtco , comitti Ebroicensi , ut ipse percipiat in Thesauro Parisius iiim libras redditus hereditater , ULTRA XVM LIBRAS REDDITUS QUAS ANTEA POSSIDEBAT | Philippus , Dei gratia , Francorum rex . Notum facimus tam presentibus quam futuris quod , cum carissimus et fidelis Ludovicus , comes Ebroicensis , frater noster , nobis exposuisset quod assisia seu promisio per nos sibi facta de quindecim mille libris turonensium annui et perpetui redditus minus competenter facta fuerat et quod dictam sumam quindecim mille librarum assignati sibi redditus non valebant , nosque postmodum dictam assissam propter hoc dilligenter inspectam competenter esse factam invenerimus , nos , tam de speciali gratia , eidem fratri nostro presencium tenore donavimus et concedimus tria millia libras turonensium annui et perpetui redditus capiendas in Thesauro nostro Parisius , singulis annis terminis infrascriptis , videlicet in festo Omnium Sanctorum mille libras in festo Candelose mille libras , in festo Asencionis Domini mille libras , primo solutionis termino in instanti festo omnium sanctorum incepturo . Quod ut ratum et stabile maneat in futurum , presentibus nostrum fecimus apponi sigillum . Actum in abbacia Longipontis , anno Domini M CCC , mense octobris .
| Autres lettres faisans mention de la pairie ottroiee de rechief au PERE DE MOSEIGNEUR ET A SES HOIRS | Karolus , Dei gratia , Francorum et Navarre rex . Notum facimus universis tam presentibus quam futuris quod , cum inclite memorie carissimus dominus germanus noster , Philippus , rex quondam dictorum regnorum , pluribus certis justis de causis voluisset et de certa sciencia statuisset quod patruus noster carissimus Ludovicus regis Francie filius quondam comes Ebroicensis et sui heredes comites Ebroicenses essent pares Francie in futurum , et quod dictum comitatum perpetuo tenerent in parria una cum villis , terris et locis infrascriptis , videlicet villis Ebroicensis , de Nonancuria , de Longavilla Giffardi totaque terra quam habebant idem noster patruus in baillivia Caleti villisque de Medonta , de Meulento , de Breval , de Paciaco , de Monte Chauveti , de Anetho , de Nogento cum omnibus pertinenciis earumdem , quas quidem villas , terras et earum pertinencias supradictas ac etiam omniaque dictus noster patruus acquisierat et que ipse et sucessores sui comites Ebroicenses acquirerent in villis , terris et locis predictis . idem germanus noster junctas et adnuxas esse volluit comitatui quantum ad parriam supradictam , verum quod littere super premissis conffecte casualiter sunt amisse , nobis supllicavit carissimus et fidelis frater noster Philippus comes Ebroicensis filius et heres dicti nostri patrui ut sibi providere super hiis dignaremur . Nos inde ceriorati volentes dilecto et fideli magistro Johani Cerchemont , cancellerio nostro , commisimus ut se super hiis informaret , nobis quid inveniret super hoc relaturus ; et licet informatio facta per dictum nostrum cancellarium quem audivimus diligenter super hoc , fidem plenariam non faciat de premissis nichilominus nos attentis et consideratis omnibus , dicto Philippo fratri nostro suisque heredibus et successoribus comitibus Ebroicensibus , de speciali gratia et ex certa sciencia , tenore presentium omnia et singula supradicta specialiter concedentes volumus atque concedimus quod ipsi sicut pares Francie predictum comitatum Ebroicensem una cum villis , terris et locis prefatis acquisitisque et acquirendis sicut predicitur in parria Francie a nobis et sucessoribus nostris regibus Francie teneant , habeant et possideant impperpetuum , modo solito sicut alii pares Francie absque contradictione quacumque , nec volumus quod futuris temporibus ad probationem premissorum vel alicujus eorumdem dictus comes aut sui successores Ebroicenses comites alias litteras quam presentes , quas in hoc originali esse decrevimus , exhibere vel ostendere quomodolibet tenenantur . Quod ut firmum et stabile permaneat in futurum , presentibus hiis nostrum fecimus apponi sigillum . Actum Parisius , mense januarii , anno M CCC XXVI .
| Autres lettres de l'archevesque de Roen de la protestation DONT MENTION EST FAITE EN LA LETTRE CI DESOBZ ESCRIPTE | Nos , Petrus , miseratione divina , archiepiscopus Rotomagensis . Notum facimus universis quod illustris et potens vir , dominus Philippus , Dey gratia , Navarre rex ac comes Ebroicensis , fervore devotionis inductus volens , ut asseruit , cum excelentissimo principe domino , Philippo , Dey gratia , rege Francorum , illustrissimo , in Terre Sancte subsidium transfretare a nobis auctoritate domini nostri Papae in hac parte fingentibus , signum recepit vivifice Sancte Crucis , fuit tamen in receptione hujusmodi protestatus in modum qui sequitur et in formam : «Je , Philippe , par la grace de Dieu roy de Navarre et conte d'Evreux etc .» . In testimonium vero premissorum nos , archiepiscopus predictus , signum nostrum litteris presentibus duximus apponendum . Datum apud Sanctum Germanum de Pratis , prope Parisius , prima die octobris , anno Domini M CCC XXXIII .
| L'amortissement de cent et dix livres de rente pour iii CHAPELLES FUNDEES PAR LOYS , CONTE D'EVREUS | Philippus , Dei gratia , Francorum rex . Notum facimus universis tam presentibus quam futuris quod , cum carissimus frater et fidelis noster Ludovicus , commes Ebroicensis , in testamento seu voluntate ultima ejusdem disposuisse dicatur centum et decem libras parisiensium anni redditus capiendas super terram suam Ebroicensem ubi aliis duxitur ordinandam ad fundationem trium capellaniarum pro ipsius et parentium suorum remedio animarum , nos , ipsius laudantes propositum , concedimus quod ipse dictas tres capellanias constituere et fundare perpetuo possit , et dictum ad eas deputare et assidere redditum ubi et sicut sibi visum fuerit expedire , quodque capellani in eis instituendi dictum redditum , juxta ipsius comitis dispositionem habere , percipere et tenere ad usum dictarum capellaniarum posit perpetuo , pacifice , absque coactione vendendi vel extra manum ponendi vel prestandi alicam financiam pro eodem , salvo in allis jure nostro et quolibet alieno . Quod ut firmum et stabile perseveret , presentibus litteris nostrum fecimus apponi sigillum . Actum apud Vicennes , anno Domini M trecentesimo tertio , mense julio .
| Mil livres de rente qui devoient estre assises sur Torigny , ONT ASSISES A MERGUERITE , FEMME DE LOYS , CONTE D'EVREUX , SUR LE TRESOR | Philippus , Dei gratia , Francorum rex . Notum facimus universis tam presentibus quam futuris quod , cum dilecta et fidelis consanguinea nostra Blancha , dilecti et fidelis nostri , Johanni , ducis Britanie , filia , mille libras turonensium annui et perpetui redditus olim per nos dicto duci , gratii obtentu servicii ab eodem nobis in primo nostro Flandrie exercitu impensi , et postmodum , per eundem ducem , dicte Blanche , fillie sue , in dotem seu dotalicium concessas dillecte et fideli nostre Marguarete , filie sue , nunc dilecti et fidelis Ludovici , comitis Ebroicensis , germani nostri carissimi uxori , ad opus ipsius Margarete maritagii perpetuo et hereditarie concesserit , nosque perpetuo quittaverit de eisdem ; quas mille libras licet eas tenore concessionis per nos facte de eisdem in castro et castellania de Thoruigninaco et suis pertinenciis assidere et assignare teneremur , prout hec littere nostre hujusmodi concessione nostra confecte , quas ex causa casari fecimus plenius continebant . Prefacti dux , Blancha et Marguareta , in Thesauro nostro Parisius , hactenus eosdem juxta tenorem nostre concessionis predicte assisie seu assignacionis non faciant perceperunt . Nos , ad instantem dicti comitis et prefate Margarete , ejus uxoris , supplicationem , assisiam et assignacionem quas de dictis mille libris turonensium annui et perpetui redditus in castro et castelania Thorigniaci , ut predicitur , facere tenebamur , tenore presentium , revocantes et penitus anullantes easdem mille libras turonensium annui et perpetui redditus prefacte Margarete in predicto Thesauro nostro parisiensi assidemus et assignamus eeidem ab ipsa Margareta suisque heredibus et successoribus tam ab ea habituris in eodem Thesauro nostro parisiensi in feodum et ad idem homagium cum aliis mille libris turonensium annui et perpetui redditus quas ibidem sepe dicta Margareta ex donnatione nostra percipere consuevit , salvis donationis ejusdem conditionibus percipiendas perpetuo et habendas , salvo eciam in aliis jure nostro et in omnibus jure quolibet alieno . Quod ut ratum et stabile persevetur , presentibus litteris nostrum fecimus apponi sigillum . Actum Parisius , anno Domini M trecentesimo tercio , mense julii .
| Autres lettres du roy Jehan que les impositions le ve du sel et le xiiie du VIN IMPOSEES PAR LUI EN LA TERRE DE MOSEIGNEUR DE NAVARRE NE LUI TOURENT A PREJUDICE | Johannes , Dei gratia , Francorum rex . Notum facimus universis presentibus et futuris quod , cum nos , paulo post regressum nostrum de Anglia in regnum nostrum , ordinaverimus cum maturis deliberatione et consilio sapientium certum subsidium levari in regno nostro predicto , duodecim videlicet denarios pro libra de quibuscumque rebus et mercaturis vendendis in regno nostro , exceptis vino et sale de quibus aliud levari ordinavimus subsidium quintum videlicet denarium de pretio salis et decimum tertium de pretio vini vendendorum , ut supra , in opus solutionis terre sume pecunie quam per tractatum pacis et concordie conceptarum intre nos et carissimum fratrem nostrum , regem Anglie , eidem fratri nostro solvere promisimus certis adhoc terminis assignatis , carissimusque filius noster , Karolus , rex Navarre , propter bonum comune pacis predicte ac totius regni nostri nostro ordinationi predicte libere parens et voluntarie aquiescens , ut mille quod ipse possit vitare in promissione nostra predicta deffectum seu obstaculum habeamus , voluerit et concesserit dictum subssidium per totam terram suam quam in regno nostro tenet et possidet ad opus predictum exigi et levari , nos volentes liberam et spontaneam voluntatem dicti filii nostri in hac parte suscitare sibi vel suis novam ullo unquam tempore servitutem vel aliud prejudicium quomodolibet adlaturam . Concedimus eidem filio nostro ut , propter exactionem vel levationem dicti subsidii , in terra sua predicta nullam servitutem aut subgectionem super eum , suos subdictos vel in terra sua predicta nos vel successores nostri reges Francie reclamare vel petere valeamus nunc vel alias in futurum , nec tempore nobis vel nostris successoribus predictis magis subjiciantur quam ante nostram edictam ordinationem predictam . Quod ut firmum et stabile permaneat in futurum , nostrum presentibus litteris fecimus apponi sigillum , salvo in aliis jure nostro et in omnibus quolibet alieno . Datum Parisius , anno Domini M CCC LX primo , mense aprilis .
Magister Bonardus officialis domini hugonis burgundensis Remensis archidiaconi omnibus presentes litteras inspecturis , salutem in domino . Nouerit uniuersitas uestra quod houidis relicta andree medici in curia domini mei in nostra presencia constituta recognouit se uendidisse monialibus de claromarisco Remensi quitquid iuris habebat , in quodam iardino ipsi ex parte patris sui proueniente , in prato domini Remensis sito , precio uiginti librarum Remensis monete , de quibus sibi satisfactum esse recognouit , promittens fide interposita , quod in iardino illo per se uel per alium , nichil de cetero reclamabit , sed aduersus omnes iuri parere uolentes dictis monialibus legitimam portabit garandiam . Hanc autem uendicionem coram me laudauerunt : Coletus , Guiotius , Margareta , Liedota , et Ida , liberi prefate Hauidis , et de non reclamando fidei prestiterunt caucionem . Ipsa eciam hauidis coram me firmiter promisit quod memoratum precium iardini in aliam hereditatem bona fide ponet ad usum dictorum liberorum suorum et tam ipsa quam idem liberi plenius concesserunt , quod hereditas de precio illo emenda a dictis monialibus in contrauadium pro garandia teneatur quousque quidam filius sepedicte Houidis , qui absens erat ad presens , uendicionem istam laudauerit , sicut alii supradicti , in cuius testimonium presentes litteras sigillo Curie domini mei feci communiri . Actum anno domini mº .ccº . uicesimo secundo mense aprili .
Uniuersis presentes litteras inspecturis Magister poncius de spernaco , Officialis Curie domini Octoboni cardinalis Remensis archidiaconi in domino salutem . Nouerint uniuersi quod in curia domini Archidiaconi Remensis propter hoc personaliter constituti , Sibilla relicta quondam Guioti de tuseio , et thomas eius filius , uendiderunt et se uendidisse recognouerunt Ecclesie de claromarisco iuxta Remis quandam peciam terre arabilis , quam habebant ut dicebant dicta Sibilla et thomas eius filius , sitam in territorio de Tuseio , in loco qui dicitur au boisum iuxta uiam de Ardenay inter terras dicte ecclesie ex una parte , et altera . Et facta fuit uendicio precio quadraginta solidorum parisiensium et duorum sextariorum siliginis , de quibus dicta Sibilla et thomas eius filius recognouerunt se ad plenum esse satisfactum a dicta ecclesia , in pecunia numerata sibi tradita et soluta , et in blado sibi tradito et deliberato . Promittentes fide data dicta S . et th . eius filius quod contra dictam uendicionem , de dicta pecia terre facta per se uel per alium seu per alios non uenient in futurum , nec in dicta pecia terre aliquid in posteris reclamabunt racione aliqua . Sed aduersus omnes iuri parere uolentes , de dicta pecia terre legittimam portabunt garandiam dicte ecclesie . De qua eciam garandia portanda dicta S . et th . eius filius posuerunt in contrauadium dictam ecclesiam , quoddam furnum quod habebant ut dicebant dicta sibilla , et th . eius filius situm apud uillam de Ueys . Renunciantes expresse fide data dicta S . et th . eius filius excepcioni non numerate pecunie , non tradite , et non solute , et bladi non traditi et non deliberati . Omni consuetudini et statuto cuiuslibet uille , uel loci , excepcioni restitucionis in integrum . Omnique iuris auxilio Canonici et Ciuilis et omnibus aliis excepcionibus , que sibi nunc competunt , seu competere possunt . In quocunque iudicio tam de iure quam de facto , ad elidendum impediendum , uel retardandum presentem contractum uel aliqua de premissis . In cuius rei testimonium presentes litteras Sigillo Curie domini archidiaconi Remensis fecimus sigillari . Datum Anno domini m .cc .l .uiii . feria tercia post festum beati thome apostoli . Sic signatis . G . de Gurg .
Uniuersis presentes litteras uisuris Magister poncius despernaco officialis curie domini octoboni cardinalis Remensis archidiaconi . Salutem in domino . Nouerit uniuersitas uestra quod coram luca clerico fideli Curie domini archidiaconi Remensis ad hoc specialiter deputato , propter hoc constituti perreconnus et iehannetus fratres , liberi Renaudi de tuysi quondam armigeri , uendiderunt et recognouerunt se uendidisse Ecclesie de claromarisco quandam peciam terre arabilis , quam dicti fratres habebant ut dicebant in territorio de tuisi sitam in loco qui dicitur iuxta le buysson desuper uiam d?ardenay , iuxta terram predicte ecclesie , et hoc mediante precio uiginti quatuor solidorum parisiensium . De quo precio dicti fratres recognouerunt se creantum suum habuisse in pecunia numerata , sibi a dicta ecclesia tradita et soluta . Quitantes dictam peciam terre predicte ecclesie , mediante precio supradicto . Et promiserunt fide corporali prestita predicti uenditores , quod contra dictam uendicionem non ueniunt in futurum . Nec in predicta pecia terre racione hereditatis acquisiti , seu escheancie , seu aliqua alia racione , per se aut per alios aliquid de cetero reclamabunt , nec facient reclamari in eadem . Sed aduersus omnes iuri parere uolentes legitimam exinde portabunt garandiam ecclesie memorate . Et pro dicta garandia ferenda posuerunt et dederunt in contrauadium prefate ecclesie quandam peciam terre arabilis , sitam in predicto territorio in loco qui dicitur in uia dardenay , iuxta terram Rogeri dicti quondam taperel . Et pro hiis omnibus renunciauerunt dicti fratres fide data et expresse excepcioni non numerate pecunie non tradite , siue precii predicti non soluti , non traditi , omni constitucioni et consuetudini siue statuto cuiuslibet Ciuitatis , Castri , uille , uel loci , beneficio restitucionis in integrum excepcioni decepcionis ultra dimidiam iusti precii , lesionis , doli , mali , fraudis , et omnibus aliis excepcionibus , et allegacionibus tam iuris quam facti , que sibi possent competere , et dicte ecclesie nocere , ad elidendam seu rescindendam uendicionem supradictam . Et de hiis omnibus predictis firmiter tenendis et obseruandis , et de non contraueniendo , predicti uenditores fidem prestiterunt corporalem , se quantum ad hoc iurisdictioni Curie domini archidiaconi Remensis supponentes . In cuius rei testimonium presentes litteras Sigillo Curie domini Archidiaconi Remensis fecimus roborari . Datum Anno domini m .ducentesimo quinquagesimo nono , mense ianuario , Sabbato post conuersionem beati pauli apostoli . Sic . signatis . Lucas .
Magistri Henricus de fluy et Renerus de paissiaco Canonici et officiales Remenses . Uniuersis presentes litteras uisuris in domino Salutem . Nouerint uniuersi quod coram petro de cultura clerico fideli Curie Remensis propter hoc constitutus perreconnus filius quondam Renaudi de Tuiseio uendidit et recognouit se uendidisse ecclesie de claromarisco quandam peciam terre arabilis quam habebat idem perreconnus ut dicebat sitam in territorio de tuiseio , in loco qui dicitur in uia de ardeneyo , inter terram Gouleti ex una parte , et terram Richeri dicti le pourcel ex altera , quitam et liberam ab omni honere seruitutis , et hoc precio sexaginta solidorum parisiensium . De quibus idem perreconnus recognouit creantum suum habuisse et recepisse a dicta ecclesia , in pecunia numerata sibi tradita , et soluta . Promittens dictus perreconnus fide ab ipso prestita corporali , quod contra dictam uendicionem per se uel per alium non ueniet in futurum , nec in predictis uenditis aliquid de cetero reclamabit , uel faciet reclamari . Sed aduersus omnes iuri et legi parere uolentes legittimam portabit garandiam ecclesie memorate . Hanc autem uendicionem laudauit et approbauit ieheninus frater dicti perreconni , fide ab ipso prestita corporali , et pro legittima garandia ferenda dictus ieheninus frater dicti perreconni constituit se fideiussorem erga ecclesiam supradictam . et ad peticionem ipsius perreconni . Et propter hec omnia et singula tenenda et firmiter obseruanda , dictus perreconnus quandam peciam terre sitam apud tuiseium in loco qui dicitur en grantchamp supra pontem dicte ecclesie pro legittima garandia ferenda in abandonnum posuit . Renuncians expresse dictus perreconnus , sub predicta fidei datione excepcioni non numerate pecunie , excepcioni rei non tradite , doli , mali , fori , lesionis deceptionis excepcionibus Epistole diui adriani , auxilio senatus consulti uelleiani , beneficio restitucionis in integrum , et quod non possit dicere uel proponere se deceptum fuisse ultra medietatem iusti precii , nec petere quod rescindatur contractus , omni iuris auxilio tam canonici quam ciuilis , Omnibus aliis excepcionibus tam iuris quam facti que obici possent contra presens scriptum uel instrumentum , et dicte ecclesie obesse contra premissa uel aliquid premissorum . Laudauerunt eciam predicti perreconnus et ieheninus omnes contractus habitos cum ecclesia supradicta , et quilibet eorum insolidum , et de non contraueniendo fidem prestiterunt corporalem . In cuius rei testimonium presentes litteras sigillo Curie Remensis fecimus sigillari . Datum Anno domini m .cc .lx . in die beati stephani . Sic signatis . P . de Cultura .
Magistri Iohannes de blesis Canonicus et officialis Remensis . Omnibus presentes litteras uisuris in domino Salutem . Nouerint uniuersi quod domina Emmelina de Monbret , relicta domini Odonis de Buingnicort militis , et gobinus filius eiusdem domine , coram Renaldo clerico fideli Curie Remensis ad hoc specialiter misso / / recognouerunt se uendidisse , Abbatisse et conuentui de claromarisco iuxta Remis , medietatem cuiusdem molendini ad duas rotas siti iuxta Tuiseium , quod molendinum uocatur molendinum ad Taperel , liberum et quitum ab omni onere seruitutis . Recognouerunt eciam se uendidisse dictam medietatem francam et de allodio , et hoc precio octies uiginti librarum et tredecim librarum parisiensium , de quibus recognouerunt dicti .E . et G . creantum suum habuisse a dictis abbatissa et conuentu in pecunia numerata . Promittentes fide prestita corporali quod contra uendicionem istam per se uel per alios , racione dotis uel aliqua alia racione non uenient in futurum . Sed aduersus omnes iuri parere uolentes , legittimam exinde portabunt garandiam abbatisse et conuentui supradictis . Hanc autem uendicionem laudauerunt et approbauerunt Robinus , Renaldus , Uietus , et felicia liberi dicte domine Emmeline . Fidem prestantes corporalem de non contraueniendo , et de garandia ferenda ut dictum est constituerunt se fideiussores predicti .R . R . et U . et eciam domini Uarnerus de auenton , et Guido de uerxenayo , milites , uolentes et concedentes dicti uenditores quod predicte abbatissa et conuentus habeant quitquid iuris habebant dicti uenditores in aqua molendini supradicti , et eciam in appendenciis eiusdem . De quibus omnibus dicti uenditores in manu Maioris loci se deuestiuerunt / et dictas abbatissam et conuentum per eundem maiorem fecerunt solempniter inuestiri . Renunciantes expresse dicti uenditores exceptioni non numerate et non solute pecunie , et omnibus aliis exceptionibus que sibi nec competunt et quibus renunciare possunt ad elidendam uendicionem supradictam . In cuius rei testimonium presentes litteras sigillo Curie Remensis fecimus communiri . Actum Anno domini m .cc .quadragesimo quinto , mense mayo .
Symon pes lupi Canonicus , et Magister I . de blesis , Officialis Remensis . Omnibus presentes litteras inspecturis in domino Salutem . Nouerint uniuersi quod thomas coquus Ciuis Remensis , in nostra presencia constitutus , recognouit se debere ecclesie de claromarisco iuxta Remis duos denarios censuales singulis annis in natiuitate domini persoluendos , ad usum et consuetudinem iardinorum sitorum in territorio de ausson iuxta pascua Remis , et hoc pro quodam iardino sito ut dicitur in territorio de ausson , inter pascua Remis et iardinum domini Iohannis , quod dicta ecclesia eidem th . uendidit sicut dicit . Datum anno domini m . cc . tricesimo tercio , mense septembri .
Uniuersis presentes litteras uisuris Salutem in domino . Noueritis nos anno domini mº .ccº .lºuiº . in die decollacionis beati Iohannis baptiste , litteras curie palacii nostri Remensis non abolitas non cancellatas , nec in aliqua sui parte uiciatas uidisse in hac uerba . Uniuersis presentes litteras inspecturis et cetera , ut superius ad tale signum , . Cum igitur prefatus nicholaus de bena Miles predictam aquam a nobis teneret in feodum , nos predictam concessionem et collacionem ac elemosinam ratas habentes et laudantes easdem tanquam dominus supperior approbamus quittantes quitquid in dicta aqua ratione feodi habebamus , easdem nichilominus auctoritate nostra confirmantes . In cuius rei testimonium sigillum nostrum presentibus fecimus apponi . Datum Anno et die decollacionis predictis .
Octobonus domini pape nepos , et Capellanus Archidiaconus Remensis . Omnibus presentes litteras uisuris in domino Salutem . Nouerint uniuersi quod in presencia curie constitutus Gilletus filius quondam domini gillonis de sancto lupo pubes factus , spontaneus non coactus , uendicionem molendinorum que dicuntur ad pontem sancti mamii et appendiciorum eorundem , que domina pentecosta mater ipsius Gileti fecerat de dictis molendinis et eorum appendiciis ecclesie de claromarisco iuxta Remis , precio trecentarum librarum parisiensium , sub omnibus modis et conuentionibus contentis in litteris confectis , super dicta uendicione presentibus annexis . Laudauit et approbauit Recognouit eciam se eidem ecclesie uendere molendina predicta cum eorum omnibus appendiciis , sub modis omnibus et conuentionibus in predictis litteris contentis et precio supradicto , de quo precio recognouit predicte mater sue in pecunia numerata fuisse plenarie satisfactum ab ecclesia supradicta . Fide data promittens quod contra dictam uendicionem per se , uel per alium ratione etatis successionis , uel alia quacunque ratione , non ueniet in futurum . Nec in predictis molendinis et eorum appendiciis uenditis aliquid reclamabit , uel faciet reclamari . Sed super eisdem molendinis , et eorum appendiciis eidem ecclesie contra omnes iuri parere uolentes , legittimam portabit garandiam , sub predictis omnibus modis et condicionibus in predictis litteris hiis annexis contentis . Promisit eciam quod a fratribus et sororibus suis germanis dictam uendicionem laudari faciet et approbari cum ad legittimam peruenerint etatem . Et de omnibus predictis et singulis , tenendis et firmiter obseruandis , et de non contraueniendo fidem prestitit corporalem . In cuius rei testimonium presentes litteras sigillo Curie nostre fecimus communiri . Datum Anno domini m .cc .l . primo , mense mayo , sabbato post Iubilate . Sic signatis . Thom .
Uniuersis presentes litteras inspecturis . Magister philippus de caturco officialis Curie Reuerendi patris domini octoboni , Sancti Adriani dyaconi cardinalis , Remensis Archidiaconi , in domino Salutem . Nouerint uniuersi quod coram clerico fideli Curie domini mei ad hoc a me specialiter deputato propter hoc constituti iohannes et Rogeletus fratres , filii quondam domini Gilonis de sancto lupo , spontatei non coacti uendicionem molendinorum que dicuntur ad pontem sancti mamii et appendicio eorundem , que domina pentecosta mater ipsorum I . et R . fecerat de dictis molendinis et eorum appendiciis ecclesie de claromarisco iuxta Remis , precio trecentarum librarum parisiensium sub omnibus modis et conuentionibus contentis in litteris confectis super dicta uendicione presentibus annexis laudauerunt et approbauerunt . Recognouerunt eciam se eidem ecclesie uendere molendina predicta cum eorum omnibus appendiciis , sub modis omnibus et conuentionibus , in predictis litteris contentis et precio supradicto . De quo precio recognouerunt predicte matri eorum in pecunia numerata fuisse plenarie satisfactum ab ecclesia supradicta . Fide data promittentes quod contra dictam uendicionem per se uel per alios , ratione etatis successionis , uel alia quacunque ratione non uenient in futurum , nec in predictis molendinis et eorum appendiciis uenditis aliquid reclamabunt uel facient reclamari . Sed super eisdem molendinis et eorum appendiciis eidem ecclesie contra omnes iuri parere uolentes , legittimam portabunt garandiam , sub predictis omnibus modis et condicionibus in predictis litteris , hiis annexis contentis . Promiserunt eciam quod a fratribus et sororibus suis germanis dictam uendicionem laudari facient et approbari cum ad legittimam peruenerint etatem , et de omnibus predictis et singulis et tenendis et firmiter obseruandis , et de non contraueniendo fidem prestiterunt corporalem . In cuius rei testimonium presentes litteras sigillo curie domini mei feci communiri . Datum Anno domini m .cc . quinquagesimo secundo , mense februario feria quinta ante dominicam qua cantatur Circumdederunt me . Sic signatis . Guido
Magister Lucas de Giffo Officialis domini Gomecii Remensis archidiaconi . Omnibus presentes litteras inspecturis Salutem . Nouerint uniuersi quod constitutus coram clerico fideli curie domini mei ad hoc specialiter deputato Iofridus armiger dictus de Molendino godart uendicionem factam a domina pentecosta de sancto stephano relicta domini gilonis de sancto lupo ecclesie de claromarisco iuxta Remis , de Molendinis sitis super retoune desuper Roiseium que dicuntur ad pontem sancti mamii cum duabus rotis , et eorum appendenciis , scilicet nemoribus et aquis , secundum quod in litteris curie domini mei super dicta uendicione confectis continetur et omnia que in dictis litteris continentur mediantibus triginta libris forcium , de quibus recognouit suum habuisse creantum a dicta ecclesia in pecunia numerata , sibi tradita , et soluta tamquam superior dominus rerum uenditarum laudauit et approbauit et fidem prestitit corporalem de non contraueniendo . Promittens fide data quod dicte ecclesie pro porcione dicte pecunie contra omnes legitimam portabit garandiam de rebus uenditis dicte ecclesie a dicta pentecosta tanquam dominus superior earundem . Et rogerus nunc maritus dicte pentecoste de garandia ferenda de dictis rebus uenditis se constituit fideiussorem , erga dictam ecclesiam pro dicta pentecosta , eo modo quo constituerunt se fideiussores de garandia ferenda de dictis rebus , erga dictam ecclesiam , dominus henricus de sancto lupo miles , et alii confideiussores eiusdem . In cuius rei testimonium presentes litteras sigillo curie domini mei feci communiri . Datum Anno domini m .cc .xl . nono , feria quarta post misericordiam domini . Sic signatis . Guillelmus
Theobaldus dei gracia Rex Nauarre Campanie ac brie , Comes palatinus . Notum facimus uniuersis presentes litteras inspecturis quod cum abbatissa et Conuentus de claromarisco Cysterciensis ordinis , quoddam molendinum existens in riparia de Rotone quod uo catur uulgariter molendinum pontis sancti maximini ab henrico de sancto lupo milite et matre sua , et a quibusdam aliis parcionariis in dicto molendino acquisierint . Nos ob anime nostre ac predecessorum nostrorum remedium dictum molendinum predictis abbatisse et conuentui laudamus ac eciam confirmamus uolentes et concedentes , ut prenominati abbatissa et conuentus antedictum molendinum imperpetuum habeant , teneant et possideant in manu mortua pacifice , et quiete , gardam et iusticiam in dicto molendino penitus retinentes . In cuius rei testimonium et munimen perpetuum presentes litteras Sigillo nostro fecimus sigillari . Datum per nos paris die mercurii proxima ante brandones , Anno domini m . cc . sexagesimo nono . Sic signatis . No . brunelli
Octobonus domini pape nepos et Capellanus | Remensis | Archidiaconi . Omnibus presentes litteras uisuris in domino Salutem . Nouerint uniuersi quod cum discordia uerteretur inter ecclesiam de claromarisco iuxta Remis ordinis cisterciensis , ex una parte , et dominum henricum de sancto lupo militem , ex altera , super eo quod dictus miles dicebat , quod ipse habebat ius leuandi semel in mense uantalla molendinorum de ponte sancti maminii ad effluendam aquam uinarii sui . Quod habebat iuxta dictum molendinum a parte superiori propter piscacionem dicti uinarii dicta ecclesia in contrarium dicente predictum militem premissa de iure facere non posse . Tandem post multas altercaciones , dictus miles coram clerico fideli curie nostre ad hoc a nobis specialiter deputato , propter hoc constitutus recognouit se nullum ius habere in premissis faciendis , et si quod ius habebat in premissis faciendis , illud ius quitabat ecclesie supradicte . In cuius rei testimonium ad peticionem dicti militis presentes litteras sigillo curie nostre fecimus communiri . Datum anno domini millesimo ducentesimo quinquagesimo primo . Die dominica post Natiuitatem beate Marie . Sic signatis . Guido
Symon pes lupi , et Magister Radulphus de Carnoto , Canonici et officiales Remensis . Omnibus presentes litteras inspecturis in domino Salutem . Nouerint uniuersi quod domina Maria de sancto lupo in campania , relicta domini Egidii de sancto lupo militis , in nostra presencia constituta , dedit in perpetuam elemosinam ecclesie de claromarisco iuxta Remis unum modium bladi , ad mensuram Remensem , percipiendum annuatim in festo beati Martini hyemalis , ad molendina ipsius marie , de ponte sancti mamini . Cuius bladi medietas est frumenti , et alia medietas siliginis . Hanc autem elemosinam et donacionem laudauerunt coram nobis , dominus henricus miles et Gilo filii marie supradicte . Hanc eciam elemosinam et donacionem , laudauit beatridis relicta domini ysambardi godart , de cuius feodo dicta molendina mouebant ut dicebatur . Actum anno domini m .cc . tricesimo secundo mense februario .
Magistri adam de Carnoto , et Iohannes de blesis canonici et officiales Remenses , omnibus presentes litteras inspecturis in domino salutem . Nouerint uniuersi quod dominus Gilo de sancto lupo miles , et pentecosta eius uxor , coram nobis recognouerunt se uendidisse ecclesie de claromarisco iuxta Remis duos modios bladi percipiendos primo in meliori moltura molendini sui de ponte sancti maximini prope Royseium ad mensuram Remensem annuatim inperpetuum ab eadem ecclesiam . Ita uidelicet quod ad pascha dimidium modium frumenti , et dimidium siliginis , et ad festum beatorum Remigii et hylarii dimidium modium frumenti , et dimidium modium siliginis . Ita quod idem gilo et P . eius uxor si eadem ecclesia uoluerit , facient eidem ecclesie moli gratis sine moltura aliqua inde a molendinario , uel aliquo alio recipienda . Debent eciam iidem Gilo , et P . eius uxor , ita dictum molendinum custodire , restruere in omnibus et detinere , quod dicta ecclesia sine defectu aliquo suum redditum ibidem annuatim , prout dictum est possit recipere , sine diminucione aliqua et habere , et si quid defecerit eidem ecclesie soluendum , dicti G . et P . eius uxor defectum de bonis suis aliis supplere tenebuntur . Hec autem uendicio facta est , precio centum librarum parisiensium , quadraginta solidorum minus , de quibus recognouerunt sibi ab eadem ecclesia esse plenius in pecunia numerata satisfactum . Fide interposita firmiter promittentes quod in dicto blado uendito per se uel per alios racione dotis , uel aliomodo nichil de cetero reclamabunt , nec contra conuentiones predictas per se uel per alios uenient in futurum , sed eidem ecclesie de premissis omnibus legittimam portabunt garandiam , contra omnes iuri parere uolentes . Recognouit eciam dicta P . sub predicta fidei religione quod dictam uendicionem , et dictas conuentiones fecerat spontanea uoluntate , non coacta , et dictam pecuniam conuersam fuisse , in utilitatem suam . De premissis autem omnibus firmiter obseruandis constituerunt se plegios , dominus henricus frater dicti Gilonis dominus Renaudus de espinoit , et dominus Nicholaus de sancto petro , milites . Qui eciam dictus henricus dominus feodi ut dicebat quitauit fide data , quitquid iuris tam racione feodi quam alia racione habebat in re uendita supradicta . Hec eciam uendicio facta est sub tali condicione , quod si quis heredum dictorum Gilonis et eius uxoris dictum bladum a dicta ecclesia racione propinquitatis euincat , dicti G . et P . eius uxor , dicte ecclesie reddent decem libras parisienses pro suis penis . In cuius rei testimonium presentes litteras sigillo sedis metropolitane Remensis uacantis fecimus roborari . Actum Anno domini m .cc .quadragesimo , mense decembris . Sic signatis . Willelmus